Tässä Jerusalem uutiset ja Pekka Sartola, hyvää lauantai-iltaa.
Uutisaiheitamme tänään:
Kohu Israelin ja Arabiemiraattien välisestä rauhansopimuksesta -
ei ehtinyt edes laantua, kun presidentti Trump ilmoitti, -
että Bahrainin kuningaskunta, jo toinen Persianlahden arabivaltio -
tunnustaa Israelin diplomaattisesti ja tekee rauhansopimuksen sen kanssa.
Bahrainin mukaantulo poikkeaa Emiraateista siinä, -
että vaikka kuningaskuntaa johtaa sunni-islamilainen hallitsija, -
Bahrain väestöstä noin 70 prosenttia on shiia-muslimeja.
Kummatkin sopimukset oli tarkoitus allekirjoittaa tiistaina 15.9. -
Valkoisessa Talossa, presidentin virka-asunnossa Washingtonissa.
Tämä on jo toinen historiallinen läpimurto, -
kaksi suurta Israelin ystävää, Yhdistyneet Arabiemiraatit -
ja Bahrainin kuningaskunta allekirjoittavat rauhansopimuksen -
samana päivänä, kirjoitti presidentti Trump twiitissään.
Israelin pääministeri Benjamin Netanjahu -
tervehti suurella tyydytyksellä myös Bahrainin mukaantuloa rauhaan -
ja diplomaattiseen tunnustamiseen, kiittäen samalla presidentti Trumpia -
ainutlaatuisesta historiaan jäävästä valtiomiestyöstä.
Hän myös rohkaisi muita alueen arabi-islamilaisia valtioita -
liittymään mukaan uuteen rauhan aikakauteen, -
ja palestiinalaisia tarttumaan ainutlaatuiseen tilaisuuteen -
normalisoida suhteensa Israelin kanssa.
Pääministeri Netanjahun viesti näytti kaikuvan kuuroille korville, -
sillä sekä Palestiinan itsehallinto että Gazaa hallinnoiva Hamas -
tuomitsivat jyrkin sanoin Bahrainin kuninkaan, -
todeten hänen iskeneen puukon palestiinalaisten -
ja islamin asian selkään.
Hamasin tiedottaja totesi, että Arabiliiton myönteinen kanta -
kumpaankin rauhan sopimukseen tekee käytännössä tyhjäksi -
ja mahdottomaksi rauhan ja kahden valtion mallin, -
joten heidän täytyy asiansa ajamiseksi kiihdyttää aseellista vastarintaa.
Palestiinalaisten pääneuvottelija Saeb Erekat totesi -
Bahrainin toimenpiteiden antavan Palestiinan miehittäjälle -
lisää valtuuksia ja kiihdyttävän ääriainesten aseellista vastarintaa -
Palestiinan oikeuksien puolesta.
USA:n presidentti Trumpin vävy, Jared Kushner -
yritti rauhoitella palestiinalaisten tuntoja lausunnollaan -
heti Bahrainin antaman tunnustuksen jälkeen.
Hän kehotti Mahmoud Abbasin hallintoa tarttumaan tilaisuuteen ja -
aloittaa rauhanneuvottelut Israelin kanssa -
Trumpin, viime tammikuussa esittämän suunnitelman pohjalta.
"Olemme edelleen kahden valtion mallin takana, mutta se edellyttää, -
että palestiinalaiset tulevat neuvottelemaan asiasta, -
eivätkä tyrmää suunnitelmaa -
tutkimatta mahdollisuuksia, mitä se pitää sisällään. -
Tosiasia on, että Israel hallitsee ja asuttaa suurta osaa maasta, -
ja tarkoituksemme on mitä pikimmin saada aikaan -
riittävän kattava sopimus palestiinalaisten kanssa, -
ja sitä paremmat ehdot he myös saavat", sanoi Jared Kushner.
Persian- ja Omaninlahden sulttaanikunta Oman -
ilmaisi suuren tyydytyksen sekä Arabiemiraattien että Bahrainin -
päätöksistä tunnustaa Israel ja tehdä sen kanssa rauhansopimus.
Omanilla ja Israelilla on jo pitkään ollut hyvät suhteet, -
joskaan ei diplomaattista tunnustamista, -
vaikka Israelin pääministeri Netanjahu teki lähes valtiovierailu tasoisen -
käynnin Omanissa vuonna 2018. Tuolloin hän keskusteli -
koko Lähi-itää koskevasta rauhansuunnitelmasta -
maan silloisen hallitsijan, sulttaani Qaboosin kanssa.
Israelin tiedustelusta vastaava ministeri Eli Cohen kertoi -
haastattelussa elokuun puolivälissä, heti UAE-sopimuksen jälkeen, -
että myös Oman saattaisi solmia diplomaattiset suhteen Israeliin.
Oman on perinteisesti eräs maltillisimmista arabivaltioista -
ja on pitänyt suhteita yllä sekä Yhdysvaltoihin, Israeliin, -
että myös sunnalaisen arabimaailman arkki-viholliseen, Iraniin.
Israelin diplomaatit tähyävät myös afrikkalaisen Tsadin arabitasavallan -
suuntaan mahdollista tunnustamista ajatellen.
Eräs maailman kaikkien aikojen parhaimmista ja kuuluisimmista -
jalkapalloilijoista, espanjalaista Barcelonaa edustava Lionel Messi, -
on lupautunut israelilaisen OrCam yhtiön lähettilääksi kolmeksi vuodeksi.
Yhtiö on keskittynyt valmistamaan mm. näkövammaisille tarkoitettuja -
laitteita, joiden avulla heidän on helpompi elää yhteiskunnassa -
ja kykenevät saamaan paremmin tarvitsemaansa apua.
"Yhtiön tuote OrCam My Eye...", siis minun silmäni, -
"...on aivan käänteentekevä laite näkövammaisille ja olemme iloisia, -
että juuri Lionel Messi on lupautunut hankkeen lähettilääksi" -
sanoi yhtiön edustaja.
Messi on toiminut jo vuonna 2017 israelilaisen Sirin Labs -
teknologiayhtiön maailmanlaajuisena suurlähettiläänä.
Israelin hallitus on tehnyt päätöksen sallia 2000:n -
Falash Mura yhteisöön kuuluvan etiopialaisen -
muuttaa maahan kuluvan vuoden loppuun mennessä.
He ovat osa 4500:n ryhmästä, jotka odottavat Etiopian pääkaupungissa -
Addis Abebassa vuoroaan palata esi-isiensä maahan.
Hankkeen kustannusarvio on noin 180 miljoonaa shekeliä, -
eli noin 47 miljoonaa euroa, ja sillä kaikkien vuoroaan odottavien, -
pitäisi päästä Israeliin seuraavien kahden vuoden kuluessa.
Maahanmuuttoa rajoittaa eniten asuntopula -
ja rakennusmaan korkea hinta.
Presidentti Trumpin rauhansuunnitelman toteutuminen -
Israelin ja palestiinalaisten välillä helpottaisi myös sitä puolta.
Norjan parlamentin konservatiivisen Edistyspuolueen edustaja -
Christian Tybring-Gjedde on lähettänyt Nobel komitealle esityksen,
jossa hän esittää Yhdysvaltojen presidentti Donald Trumpia -
vuoden 2021 Nobelin rauhanpalkinnon saajaksi.
Tämä esitys tehtiin sen jälkeen kun Trumpin hallinto onnistui -
välittämään rauhan Israelin ja Arabiemiraattien välille.
Bahrainin kuningaskunnan liityttyä Israelin tunnustavien joukkoon, -
äänenpainot Trumpin Nobel- ehdokkuudelle ovat vain voimistuneet.
Norjalaisen Tybring-Gjedden mukaan, -
Trump on tehnyt enemmän Lähi-idän rauhan eteen kuin useimmat -
muut Nobelin rauhanpalkinnon saaneet henkilöt.
Hän viittasi erityisesti USA:N edelliseen presidenttiin -
Barack Obamaan ja hänen rauhanpalkintoonsa -
todeten, että oli hämmästynyt siitä, että Obama sai palkinnon -
vaikka ei ollut tehnyt sen eteen vielä yhtään mitään.
Israelin hallitus päätti sulkea rajansa kolmeksi viikoksi -
alkaen perjantaista, RosHaShanan aatosta, 18.9.
Samalla rajoitetaan ihmisten liikkumis- ta yli 500:n metrin päähän kodeistaan.
Se tarkoittaa että koulut, hotellit, ostoskeskukset -
ja julkinen liikenne suljetaan, sillä hallituksen tavoitteena on -
laskea koronatartuntojen määrä alle tuhanteen per päivä.
Hallituksen päätös oli suora seuraus siitä, -
että korontartunnat lähestyivät jo 4000 per päivä, -
kokonaismäärän ollessa yli 160 000.
Tautiin menehtyneiden määräkin on noussut jo lähelle tuhatta kahtasataa.
Näin Jerusalem uutiset tällä kertaa. Muistathan rukoilla -
rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja. Jos tämä ohjelmasarja on puhutellut sinua -
ja haluat sen jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää pankkisiirtoa ruudussa näkyvään numeroon.
Muista mainita maksunsaaja sekä viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola